section_heading: O klubu
paragraph_text: FK "Sileks" je osnovan 1965. godine. Do kraja 1980.-ih klub nije imao značajnijih uspjeha, ali tada dolazi do nastupanja u "Međurepubličkoj ligi - Istok" te dva puta osvaja "Republički kup Makedonije". U sezoni 1989./90. "Sileks" je imao zapažen nastup u "Kupu maršala Tita" - eliminirao je sarajevske prvoligaše "Željezničar" i "Sarajevo", te je u četvrtzavršnici eliminiran od "Osijeka". <br> Osamostaljenjem Makedonije (od 2019. godine Sjeverna Makedonija), "Sileks" postaje član novoformrane "Prve Makedonske lige", te je narednih godina bio jedan od vodećih makedonskih klubova, osvojivši tri uzastopna prvenstva i kup. "Sileks" je također redoviti sudionik "Prve Makedonske lige", osim u sezoni 2013./14. (stanje sa sezonom 2020./21.). <br> Klub je također igrao u UEFA-inim natjecanjima - "Ligi prvaka", "Kupu pobjednika kupova" "Kupu UEFA" (kasnije "Europska liga") te "Intertoto kupu".